CELEX: 32017R1112
Language: hu
Date: 2017-06-22 00:00:00
Title: A Bizottság (EU) 2017/1112 végrehajtási rendelete (2017. június 22.) a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK rendelet módosításáról

23.6.2017   
            
            
               HU
            
            
               Az Európai Unió Hivatalos Lapja
            
            
               L 162/22
            
         A BIZOTTSÁG (EU) 2017/1112 VÉGREHAJTÁSI RENDELETE
   (2017. június 22.)
   a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelvre (1) és különösen annak 27. cikke (4) bekezdésére,
   mivel:
   
               (1)
            
            
               A 92/83/EGK irányelv 27. cikke (1) bekezdésének a) pontjában foglaltak értelmében a tagállamok kötelesek mentesíteni a jövedéki adó alól az olyan alkoholt, amelyet valamely tagállam előírásainak megfelelően teljesen denaturáltak, feltéve, hogy az előírások bejelentése és elfogadása az említett cikk (3) és (4) bekezdésében megállapított feltételek szerint megtörtént.
            
         
               (2)
            
            
               Az egyes tagállamok által az alkoholnak a 92/83/EGK irányelv 27. cikke (1) bekezdésének a) pontjában foglaltak szerinti teljes denaturálására alkalmazott denaturáló szereket a 3199/93/EK bizottsági rendelet (2) melléklete határozza meg.
            
         
               (3)
            
            
               Az alkohol teljes denaturálásához alkalmazandó egyetlen közös eljárás bevezetésével az (EU) 2016/1867 bizottsági végrehajtási rendelet (3) módosította a 3199/93/EK rendeletet. A szóban forgó közös eljárás az abszolút etanol egy hektoliterére egy liter izopropil-alkohol (IPA), egy liter metil-etil-keton (MEK) és egy gramm denatónium-benzoát használatát írta elő. A közös eljárás bevezetésének emellett az volt a célja, hogy felváltsa az összes különböző nemzeti denaturálási eljárást az adókijátszás, az adókikerülés és az adóvisszaélés megelőzése céljából.
            
         
               (4)
            
            
               Az (EU) 2016/1867 végrehajtási rendelet elfogadása során alkalmazott eljárás nem volt összhangban a 92/83/EGK irányelv 27. cikkének (3) és (4) bekezdésével. Az említett végrehajtási rendeletet ezért hatályon kívül kell helyezni.
            
         
               (5)
            
            
               2017. március 15-ig bezárólag egyes tagállamok tájékoztatták a Bizottságot azokról a denaturáló szerekről, amelyeket a 27. cikk (1) bekezdésének a) pontja alkalmazásában az alkohol teljes denaturálására 2017. augusztus 1-jétől felhasználni szándékoznak.
            
         
               (6)
            
            
               A Bizottság legkésőbb 2017. március 15-én továbbította a beérkezett tájékoztatókat a többi tagállam részére.
            
         
               (7)
            
            
               Egy tagállam a 92/83/EGK irányelv 27. cikkének (4) bekezdése szerinti ellenvetést tett, melynek értelmében az alkohol teljes denaturálására alkalmazandó eljárás során az abszolút etanol egy hektoliterére egy liter izopropil-alkohol (IPA), egy liter metil-etil-keton (MEK) és egy gramm denatónium-benzoát használata visszaéléshez vezethet, ezért nem felel meg a 92/83/EGK irányelv 27. cikke (1) bekezdésében foglalt követelményeknek az adókijátszás, az adókikerülés és az adóvisszaélés megelőzése tekintetében.
            
         
               (8)
            
            
               Azon tagállamok esetében, amelyek nem adtak tájékoztatást új denaturáló szerek használatára vonatkozó szándékukról, továbbra is alkalmazni kell azokat az eljárásokat, amelyek a 3199/93/EK rendelet mellékletében az említett rendeletnek az (EU) 2016/1867 végrehajtási rendelettel történő módosítása előtt már szerepeltek.
            
         
               (9)
            
            
               Azok az eljárások, amelyek már nem szerepelnek a 3199/93/EK rendelet mellékletében, továbbra is használhatók azokban a tagállamokban, amelyekben a 92/83/EGK irányelv 27. cikke (1) bekezdésének b) pontja értelmében engedélyezettek nem emberi fogyasztásra szánt termékek előállításához használt denaturált alkohol előállítására.
            
         
               (10)
            
            
               A 3199/93/EK rendeletet ezért ennek megfelelően módosítani kell.
            
         
               (11)
            
            
               Annak érdekében, hogy ezen különleges körülmények között ne legyen kétség az alkalmazandó rendelkezésekkel kapcsolatban, az (EU) 2016/1867 végrehajtási rendeletet egyértelműen hatályon kívül kell helyezni.
            
         
               (12)
            
            
               A jogbiztonság érdekében e rendeletet ugyanattól a naptól kell alkalmazni, mint az (EU) 2016/1867 végrehajtási rendeletet, és ezért sürgősen hatályba kell lépnie.
            
         
               (13)
            
            
               Az e rendeletben előírt intézkedések összhangban vannak a jövedékiadó-bizottság véleményével,
            
         ELFOGADTA EZT A RENDELETET:
   1. cikk
   A 3199/93/EK rendelet mellékletének helyébe e rendelet mellékletének szövege lép.
   2. cikk
   Az (EU) 2016/1867 végrehajtási rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Az 1. cikket 2017. augusztus 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 316., 1992.10.31., 21. o.
   
   
      (2)  A Bizottság 3199/93/EK rendelete (1993. november 22.) a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről (HL L 288., 1993.11.23., 12. o.).
   
      (3)  A Bizottság (EU) 2016/1867 végrehajtási rendelete (2016. október 20.) a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK rendelet mellékletének módosításáról (HL L 286., 2016.10.21., 32. o.).
   
      MELLÉKLET
      „
            MELLÉKLET
            Az alkohol teljes denaturálásának céljára engedélyezett termékek a Chemical Abstracts Service (CAS) szerinti nyilvántartási számukkal.
            
                        Aceton
                     
                     
                        CAS-szám: 67-64-1
                     
                  
                        C.I. Reaktív Vörös 24
                     
                     
                        CAS-szám: 70210-20-7
                     
                  
                        Kristályibolya (C.I. 42555)
                     
                     
                        CAS-szám: 548-62-9
                     
                  
                        Denatónium-benzoát
                     
                     
                        CAS-szám: 3734-33-6
                     
                  
                        Etanol
                     
                     
                        CAS-szám: 64-17-5
                     
                  
                        Fluoreszcein
                     
                     
                        CAS-szám: 2321-07-5
                     
                  
                        Kozmaolaj
                     
                     
                        CAS-szám: 8013-75-0
                     
                  
                        Benzin (az ólommentes benzin is)
                     
                     
                        CAS-szám: 86290-81-5
                     
                  
                        Izopropil-alkohol
                     
                     
                        CAS-szám: 67-63-0
                     
                  
                        Kerozin
                     
                     
                        CAS-szám: 8008-20-6
                     
                  
                        Lámpaolaj
                     
                     
                        CAS-szám: 64742-47-8 és 64742-48-9
                     
                  
                        Metanol
                     
                     
                        CAS-szám: 67-56-1
                     
                  
                        Metil-etil-keton (2-butanon)
                     
                     
                        CAS-szám: 78-93-3
                     
                  
                        Metil-izobutil-keton
                     
                     
                        CAS-szám: 108-10-1
                     
                  
                        Metil-izopropil-keton
                     
                     
                        CAS-szám: 563-80-4
                     
                  
                        Metilibolya
                     
                     
                        CAS-szám: 8004-87-3
                     
                  
                        Metilénkék (52015)
                     
                     
                        CAS-szám: 61-73-4
                     
                  
                        Lakkbenzin
                     
                     
                        CAS-szám: 8030-30-6
                     
                  
                        Terpentinolaj
                     
                     
                        CAS-szám: 8006-64-2
                     
                  
                        Benzin (ásványolaj)
                     
                     
                        CAS-szám: 92045-57-3
                     
                  
                        Terc-butil-alkohol
                     
                     
                        CAS-szám: 75-65-0
                     
                  
                        Tiofén
                     
                     
                        CAS-szám: 110-02-1
                     
                  
                        Timolkék
                     
                     
                        CAS-szám: 76-61-9
                     
                  Az e mellékletben használt „abszolút etanol” kifejezés jelentése megegyezik az Elméleti és Alkalmazott Kémia Nemzetközi Uniója által használt „abszolút alkohol” kifejezés jelentésével.
            Mindezekben a tagállamokban a könnyű felismerhetőség érdekében a denaturált alkoholhoz bármilyen, jellegzetes színű festékanyag is hozzáadható.
            I.   Az alkohol teljes denaturálásához alkalmazandó közös denaturálási eljárás Belgiumban, Dániában, Németországban, Észtországban, Írországban, Görögországban, Spanyolországban, Franciaországban, Olaszországban, Cipruson, Lettországban, Litvániában, Luxemburgban, Magyarországon, Máltán, Hollandiában, Ausztriában, Lengyelországban, Portugáliában, Szlovéniában, Szlovákiában és Finnországban:
            
            Az abszolút etanol egy hektoliterjére:
            
                        —
                     
                     
                        1,0 liter izopropil-alkohol,
                     
                  
                        —
                     
                     
                        1,0 liter metil-etil-keton,
                     
                  
                        —
                     
                     
                        1,0 gramm denatónium-benzoát.
                     
                  II.   Az alkohol teljes denaturálásához alkalmazandó közös denaturálási eljárás fokozott koncentrációval az alábbi tagállamokban:
            
            
                         
                     
                     
                        
                           Bulgária, a Cseh Köztársaság, Románia és az Egyesült Királyság.
                        
                        Az abszolút etanol egy hektoliterjére:
                        
                                    —
                                 
                                 
                                    3,0 liter izopropil-alkohol,
                                 
                              
                                    —
                                 
                                 
                                    3,0 liter metil-etil-keton,
                                 
                              
                                    —
                                 
                                 
                                    1,0 gramm denatónium-benzoát.
                                 
                              
                  
                         
                     
                     
                        
                           Horvátország
                        
                        Az abszolút etanol egy hektoliterjére:
                        Legalább:
                        
                                    —
                                 
                                 
                                    1,0 liter izopropil-alkohol,
                                 
                              
                                    —
                                 
                                 
                                    1,0 liter metil-etil-keton,
                                 
                              
                                    —
                                 
                                 
                                    1,0 gramm denatónium-benzoát.
                                 
                              
                  
                         
                     
                     
                        
                           Svédország
                        
                        Az abszolút etanol egy hektoliterjére:
                        
                                    —
                                 
                                 
                                    1,0 liter izopropil-alkohol,
                                 
                              
                                    —
                                 
                                 
                                    2,0 liter metil-etil-keton,
                                 
                              
                                    —
                                 
                                 
                                    1,0 gramm denatónium-benzoát.
                                 
                              
                  III.   Az alkohol teljes denaturálásához alkalmazott egyéb denaturálási eljárások egyes tagállamokban:
            
            Az abszolút etanol egy hektoliterjére az alábbi képletek bármelyike:
            
                         
                     
                     
                        
                           Cseh Köztársaság
                        
                        
                                    1.
                                 
                                 
                                    0,4 liter lakkbenzin,
                                    0,2 liter kerozin,
                                    0,1 liter technikai benzin.
                                 
                              
                                    2.
                                 
                                 
                                    3,0 liter etil-terc-butil-éter,
                                    1,0 liter izopropil-alkohol,
                                    1,0 liter ólommentes benzin,
                                    10 milligramm fluoreszcein.
                                 
                              
                  
                         
                     
                     
                        
                           Görögország
                        
                        Csak a legalább 93 és legfeljebb 96 térfogatszázalék alkoholtartalmú gyenge minőségű alkohol (lepárlási maradvány) denaturálható.
                        A 93 térfogat-százalékos hidratált alkoholhoz hektoliterenként a következő anyagokat adják hozzá:
                        
                                    —
                                 
                                 
                                    2,0 liter metanol,
                                 
                              
                                    —
                                 
                                 
                                    1,0 liter terpentinolaj,
                                 
                              
                                    —
                                 
                                 
                                    0,50 liter lámpaolaj,
                                 
                              
                                    —
                                 
                                 
                                    0,40 gramm metilénkék.
                                 
                              20 °C-os hőmérsékleten a változatlan állapotú végterméknek 93 térfogatszázalékot kell elérnie.
                     
                  
                         
                     
                     
                        
                           Finnország – 2018.12.31-ig engedélyezett
                        
                        Az abszolút etanol egy hektoliterjére az alábbi képletek bármelyike:
                        
                                    1.
                                 
                                 
                                    2,0 liter metil-etil-keton,
                                    3,0 liter metil-izobutil-keton.
                                 
                              
                                    2.
                                 
                                 
                                    2,0 liter aceton,
                                    3,0 liter metil-izobutil-keton.
                                 
                              
                  ”